als_Latn dik_Latn sag_Latn
Eva Mendes është egërsisht private, por ka vendosur të tregojë sekretet e amësisë.
Aktorja 40-vjeçare, solli në jetë vajzën e saj Esmeralda Amanda vetëm 6 javë më parë. Ajo pranon se ardhja e vajzës në jetë ka qënë një ndryshim i madh dhe se: “Jam krejtësisht e rraskapitur”.
Mendes tha: “Kisha menduar se netët e mia të çmendura kishin përfunduar, por këto mbrëmje janë disa nga më të çmendurat që kam kaluar”.
Ndryshe nga disa të famshëm të tjerë, Mendes nuk ka punësuar një dado: “Për momentin jam duke e rritur vajzën pa dado, por jam e hapur ndaj idesë në të ardhmen. Që nga moment kur u bëra nënë deri në këto faza të hershme të rritjes vazhdimisht kam patur probleme me gjumin; nuk e di mirë se ç’po bëj, por po e sajoj rrugës, ndërsa mundohem të luftoj me gjumin.
Por, aktorja ka gjetur ndihmë te gratë më të vjetra të familjes, si edhe online, nëpër forume të ndryshme: “Lexoj komentet e ndryshme nga nënat, pasi i gjej shumë interesante.
Vetëm ideja që nuk jam e vetme në këtë situatë dhe se nëna të tjera e kanë kaluar diçka të ngjashme, më bën ta kaloj natën më qetë”.
Aktorja foli edhe për emrin që ajo dhe partneri, Ryan Gosling kanë zgjedhur për vajzën: “Ryan dhe unë e duam shumë personazhin Esmeralda nga novella e Viktor Hygosë dhe mendojmë se është një emër shumë i bukur”.
Eva shpjegon më tej: “Amanda quhej gjyshja ime. Përkthehet “e dashur” nga spanjishtja”.
Eva, e cila u pa rrallë në publik gjatë shtatzënisë, tha se ai ishte vendim i ndërgjegjshëm: “Ryan dhe unë vendosëm që herët që t’i jepnim vajzës sa më shumë privatësi të mundeshim. Hapi i parë ishte shtatzënia. Ajo gjithashtu është një periudhë shumë intime për një nënë”.
Burimi: Daily Mail
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn